
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№155
от 29 юни 2023 година, взето с Протокол №7
ОТНОСНО: Провеждане на публично оповестен конкурс за отдаване под наем на недвижим имот – публична общинска собственост, представляващ: част от сграда – помещения с площ 150.00 кв. м., находящи се в южната част на първия етаж на сграда с идентификатор 55155.502.1132.8, разположена в западната част на поземлен имот с идентификатор 55155.502.1132 по кадастралната карта и кадастралните регистри на гр. Пазарджик, одобрени със заповед № РД-18-97/28.10.2008 г. на Изпълнителен директор на АГКК, актуван с Акт за публична общинска собственост № 1075/11.04.2018 г. за поправка на Акт за публична общинска собственост № 837/11.09.2017 г. с административен адрес: гр. Пазарджик, ул. „Марица” № 20.

Общинският съвет – Пазарджик, след като обсъди предложението на Кмета на Общината Тодор Попов и на основание, чл. 21, ал. 1, т. 8 във връзка с ал. 2 от ЗМСМА,  чл. 14, ал. 7 от ЗОС, чл. 16, ал.1 и ал. 2 и чл. 81 от Наредбата за общинската собственост, 

Р Е Ш И:

І. Определя за отдаване под наем имот – публична общинска собственост, представляващ: част от сграда- помещения с площ 150.00 кв. м., находящи се в южната част на първия етаж от двуетажна масивна-панелна сграда с тераси на двата етажа, построена през 1968 г. със застроена площ на цялата сграда 369 кв. м., с идентификатор 55155.502.1132.8, разположена в западната част на поземлен имот с идентификатор 55155.502.1132 по кадастралната карта и кадастралните регистри на гр. Пазарджик, одобрени със заповед № РД-18-97/28.10.2008 г. на Изпълнителен директор на АГКК. Сградата попада в УПИ XII-1132, Детски ясли, кв. 295, при граници на имота: север – УПИ XI-1113, за клуб и сграда с идентификатор 55155.502.1131.1, изток – вътрешен двор и топла връзка, юг – двуетажна сграда, запад – дворно място и улица. Имотът е актуван с Акт за публична общинска собственост № 1075/11.04.2018 г., вписан в дв. вх. рег. № 2551/12.04.2018 г., том 8, № 179 при Агенция по вписванията – Служба по вписванията гр. Пазарджик, за поправка на Акт за публична общинска собственост №837/11.09.2017 г. с административен адрес: гр. Пазарджик, ул. „Марица” № 20, предназначение: Сграда със смесено предназначение, за срок от 5 (пет) години, с начална месечна наемна цена 270.00 (двеста и седемдесет) лева без ДДС.
ІІ. Имотът, описан в т. І,  да се отдаде под наем след провеждане на публично оповестен конкурс по реда на Наредбата за общинската собственост.

ІІІ. Утвърждава конкурсните книжа, които са неразделна част от настоящето решение.

ІV. Конкурсът за избор на наемател да се проведе при спазване на утвърдените конкурсни условия. 

V. Възлага на Кмета на Общината да извърши процедурата по провеждането на публично оповестен конкурса и въз основа на резултатите от него да издаде заповед за определяне на спечелилия кандидат и сключи със същия договор за отдаване под наем на имота.

